
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.03.17. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. A napirendhez tartozó írásos mellékleteket az Elnökség tagjai megkapták. 
Napirendek:

1. Aktuális megyei Mérnöki Kamarai kérdések megbeszélése.

· Tagnyilvántartás

Kovács István: 

Sajnos a tagnyilvántartás országos rendszerével még mindig problémánk van. A megyei listánk nem lesz olyan részletes, mint az országos lista, de használható és pontos lesz. 

Amennyiben az országos listán nem hajlandók az adatainkat megfelelően frissíteni, akkor kénytelenek leszünk erre elnökségi határozattal reagálni. 

Bartal György:

A honlapunk belső struktúrája is meg fog újulni. A rendszer naprakész lesz. A megyei nyilvántartást tekintjük alapnyilvántartásnak, az országos másodlagos lesz. 

· Szakmai továbbképzési rendezvények

Kovács István:

Kérdezem, hogy lenne-e valakinek affinitása ezt a feladatot elvégezni. A szakmai továbbképzés egy fontos területe a megyei kamarának és ezt öntevékenyen kellene csinálni. Nem fontos, hogy elnökségi tag legyen, aki ezt kézben tartja. Olyan kell, aki ezt lelkiismeretesen csinálja.

Bartal György:

Résztevékenységeket tudok vállalni, de napi munkát nem. 

Kovács István:

Ez a munka állandó tevékenységet igényel. 

Van folyamatban egy olyan szakmai továbbképzés, ami a közgyűléshez kapcsolódik. Az integrált városfejlesztési stratégiát mutatná be. Ezt elismertetnénk továbbképzési pont gyűjtésének is. 

Csejtei György:

Meghívott vendégként részt vennének a készítők is. 

Kovács István:

Jó lenne, ha az öt évenkénti kötelező modult tagjainknak díjmentesen tudnánk biztosítani. 
Bukovics János:

Péter Annamáriát megkerestem. Megbeszéltük, hogy Győrben a Megyei Kamara megszervezné, az Ő részükről előadókat biztosítanak. Erre vonatkozó ajánlatot ígértek, de konkrétum még nincs. Az ő szervezési díjuk nem jelentős, de helyet kellene biztosítanunk. Viszonylag nagy létszám lenne, mivel a műszaki ellenőrök/felelős műszaki vezetők is nálunk vannak nyilvántartva. 3-4 előadóval számolva, a terembérlet és az előadók díját is számolva 200.000.-300.000.- Ft-ból meg lehetne oldani. A regisztrációt meg kellene oldani. 
Wimmer József:

A mi szakterületünkön ezt országosan szervezik. 

Kovács István:

Három kérdést szeretnék a továbbképzéssel kapcsolatban feltenni:

Ha abból indulunk ki, hogy ennyi a költség, kérdezem, hogy milyen gyakorisággal rendezzük.

A másik kérdés, hogy mennyibe kerül.

A harmadik kérdés, hogy kiknek rendezzük.

Wimmer József:

Előnyben kellene részesíteni azt, akinek idén jár le a jogosultsága érvényessége. 

Csejtei György:

Idén és jövőre biztosan kellene tartani. 

Határozat: 

A Megyei Mérnöki Kamara kötelező továbbképzést szervez évi 200.000., Ft bekerülési költség figyelembe vételével 2008. évben és 2009. évben.  A Kamara ezt a továbbképzést a tervező és szakértő mérnököknek szervezi és biztosítja térítés nélkül.
A következő Elnökségi Ülésre fel kell mérni, hogy a műszaki ellenőrök/felelős műszaki vezetők közül kiknek a jogosultsága jár le és mekkora lenne az igény a kötelező továbbképzésre. 

Dr. Tóth Péter:

Az UNIVERSITAS Kht-nél szervezik a továbbképzéseket, egy ember napi munkaidejének felét kitölti a szervezés. Meg kell gondolni az egynapos kurzust, mivel nehéz végigülni ötször hatvan percet.

Szeptember elejéig ezt nem lehet megszervezni. 

Bukovits János:

Nem támogatnám, hogy egy nem kamarai tag műszaki ellenőr előnyben részesülne kamarai taggal szemben. 

2. Mérnök Műhely aktuális ügyeinek megbeszélése

· Folyamatban lévő munkák

· Újabb felkérések

· Várható 2008-as felkérések

Kovács István:

A Mérnök Műhely tanácsadási munkákon kívül díjazott munkáknál is közreműködött. Egyik az integrált városfejlesztési rendszer, a másik a Sziget-Révfalu közötti híd és kapcsolódó közlekedési kapcsolatok. 

Felkérések is kilátásba vannak, pontosan a Marcalvárosi Uszodára, továbbá a Pándzsa-Holt Marcal rendezési és koncepcionális kérdései. A panelos épületek lépcsőházi fűtésének elhagyása is témája lesz a Mérnök Műhelynek. Ajánlkoztunk a városépítési koncepciók véleményezéséhez. van egy előzetes munkalistánk, amit a főépítész írt meg. Ezek a projektek:

Sziget-Révfalusi híd, belvárost érintő koncepció, vizek, vízpartok rendezése, IVS koncepció folytatása, a fenntartható fejlődés alternatívái, hosszú távú tömegközlekedési stratégia.  Pozitívnak ítélem, hogy a mérnök társadalmat ezeknek a kérdéseknek a megvitatásába bevonják. 

· Mérnök Műhely vállalkozási lehetőségei

MMK Kht

Konzorcium

Nonprofit Kft

Kovács István:

Javasolom, hogy dolgozzunk ki stratégiát és a Mérnök Műhely szervezetét tekintsük át. Jelenleg a Mérnök Műhelyi megbízások a Magyar Mérnöki Kamara Kht-n belül történik. Ez a lehetőség jövőre nézve is megvan. 

Lehetőség: Az építészek alapítottak egy konzorciumot. A felkérést a konzorcium tagjai közül egy cég fogadja be és szervezi meg. Ennek azt a veszélyét látom, hogy ez egy laza baráti kapcsolat. Vannak, akik belül vannak, hiába van meghirdetve a nyitottság. 

Amit én elképzelnék, a Mérnök Műhelynek minden mérnök tagja, a felkéréseket a leginkább érdekelt szakcsoportnak kellene odaadni. Nyerés esetén a Budapesti Kht-t vagy saját nonprofit társaságunkat bízzuk meg. 

Csejtei György:

A Mérnök Műhely működésével kapcsolatban az alapelveket működési szabályzatban kellene rögzíteni.     

Kovács István:

Foglalkozzunk  a nonprofit kft alapításának lehetőségével.   

3. 2008. májusi Taggyűlés előkészületei

Kovács István:

Teremre az ígéretünk megvan. A közgyűlés vezértémája az IVS, ami továbbképzési pont szerző előadás. 2008. május 10-ig kérjük be az írásos anyagokat. A 75 év feletti örökös tagok megválasztására javaslatot kell tenni. 

4. Kötelező továbbképzés szervezése (első napirendi pont keretében megtárgyalva)
Bukovics János elnökségi tag

5. Tagfelvételek, engedélyek, fellebbezések.

Dr. Bakos Ágnes titkár

Tagfelvételek, engedélyek, fellebbezések.

dr. Bakos Ágnes:

18/2008. (III.17.) GYMSMMK Elnökségi határozat

7 fő kérte tagfelvételét

Horváth Imre okl. építőmérnök közlekedésépítőmérnöki szakon végzett. Abdai lakos.1964-ben született. A Montavia Kft-nél dolgozik.

Dr. Nagy Géza okl. kohómérnök A Széchenyi István Egyetemen dolgozik a Környezetvédelmi Tanszéken.

Schaul Tamás földmérő üzemmérnök. Geodéziai és térképészeti Zrt-nél dolgozik. Harkai lakos.

Balázs Zoltán ok. építőmérnök az ÉDUVÍZ Kft. Dolgozója. 1956-ban született.

Láng Gyula okl. földmérőmérnök, nyugdíjas vállalkozó

Mesics Péter földrendező üzemménrök a soproni körzeti földhivatal dolgozója. Sopronban lakik.

Joó Péter földmérő mérnök, szintén soproni.

19/2008. (III.17.) GYMSMMK Elnökségi határozat

2 fő kérte a tagsági viszony megszüntetését:

Kiss Ferenc, Virág Zoltán,

Léránt Levente tagtársunk novemberben elhunyt.

Judák Ambrus tagtársunk a Budapesti Mérnöki Kamarához kérte átigazolását lacímváltozás miatt.

20/2008. (III.17.) GYMSMMK Elnökségi határozat

Tervezői korl. eng. hosszabbítást kér 1 fő

Laki László Miklós üzemmérnök T-korlátozott

21/2008. (III.17.) GYMSMMK Elnökségi határozat

Tervezői engedély.. kérelmet adott be 2 fő  

Pusztai László üzemmérnök V-T   épületvillamosság

Csalogány István V-t  épületvillamosság és EN-T energetikai tervezés

Gyulai István, Mehnyhárt István Fekete Csaba, Czibik Péter, Láng Gyula, Mesics Péter, Ágfali András, és Szabó József GD-T   geodézia
22/2008. (III.17.) GYMSMMK Elnökségi határozat

Szakértői jogosultság megadását kérte 2 fő

Beke Péter mérnök zaj és rezgésvédelem

Horváth Attila környezetvédelmi felülvizsgálat szakértés és környezetmérnök (létesítményi és technológiai) tervezést kér

23/2008. (III.17.) GYMSMMK Elnökségi határozat

Tervezői eng. hosszabbítást kér:  2 fő

Horváth István György mérnök VZ-T   vízügyi szakterület

Schéder Tamás gépészmérnök KÖ-T közlekedésmérnöki tervezés, T-korl. tervezés HI-korl. tervezés, valamint  G-D-36 és G-D-37 szakértés hosszabbítást kért.

Az Elnökség egyhangú határozatot hozott a kérelmek teljesítéséről. 

- kmf. -


  / Dr. Bakos Ágnes/





   / Kovács István /

